Pannon Egyetem tantárgyfórum

A feladat egy olyan szoftver létrehozása, ami lehetővé teszi a hallgatók számára, hogy az általuk felvett tárgyakhoz plusz információhoz jussanak, az egyes tárgyakhoz tartozó fórumokon keresztül. A hallgatók az adott tárgyal kapcsolatos információjukat/információ igényüket strukturált formában oszthatják meg a többi, ugyan azon tárgyat hallgató társaikkal, akiknek lehetőségük van kommentálni az adott bejegyzést. Ezen bejegyzések tartalmazhatnak képet, fájl csatolmányt, a bejegyzés tárgyán és szövegén kívül. A szoftver kényelmesebbé teszi az információbevitelt is, szövegkiegészítő funkcióján keresztül. A hallgatóknak megjelenítésre kerül az általuk látogatott kurzusok fórumai, illet a korábbi félévekben felvett tárgyaké is. Továbbá lehetőségük van a további létező tantárgyfórumok közötti böngészésre és az azokhoz való csatlakozáshoz is, ha például egy jövőben felvenni kívánt tárgyal kapcsolatos kérdés merülne fel. Nem szalonképes bejegyzések, kommentárok eltávolításra kerülnek az adminisztrátor által, amennyiben jelentik az adott bejegyzést/hozzászólást. A program kizárólag a Neptun belépési adatokkal használható, ezen adatokat titkosítva tároljuk annak érdekében, hogy a felhasználó hozzáférjen további hasznos funkciókhoz. Ilyen az új tantárgy felvétele funkció, ami rögzül az adott fiókhoz és mindig elérhető keresés nélkül, illetve értesítés állítható be a kívánt fórumokhoz, az új bejegyzésekről, illetve saját bejegyzéshez történt hozzászólás esetén. Ezen szoftver fejlesztésének célja a hallgatóság tanulmányi előmenetelének segítése.

A szoftver főbb funkciói

* Tantárgyakkal kapcsolatos fórumbejegyzések írása
* Keresés az adott tantárgyakhoz tartozó fórumok között
* Egy adott tantárgyhoz tartozó fórumon belüli bejegyzések között keresés
* Egy adott tantárgyhoz tartozó fórumhoz értesítés beállítása
* Új tantárgy felvétele
* Beírt karakterek alapján szó kiegészítés a beviteli felületeken

A szoftver lehetséges felhasználói

* Rendszer üzembentartó (admin)
* A Pannon Egyetem hallgatói

Követelmények

* Objektum orientált programozási nyelv használata
* Adatok tárolása adatbázisban
* A szoftver használata grafikus kezelő felületen keresztül

Alkalmazandó technológiák

* Java
* H2 Database
* REST API
* Python
* Flask
* Selenium
* JSON
* Tensorflow.Keras